ኤጀንሲውንና የግል አማካሪ ድርጅቱን ያከራከረው የእግድ ጥያቄ ለብይን ተቀጠረ
አዲስ አበባ፡- ፍርድ ቤቱ ኤ.ቢ.ኤች ሰርቪስስ አማካሪ ድርጅት መልካም ስምና ዝና ላይ እየተፈጸመ ያለውን የስም ማጥፋት ተግባር እንዲታገድ ያቀረበውን እና የከፍተኛ ትምህርት አግባብነትና ጥራት ኤጀንሲ ግዴታዬን እየተወጣሁ እንጂ ስም እያጠፋሁ ባለመሆኑ ሊታገድ አይገባውም በሚል ያቀረበው ክርክር የተመለከተው ፍርድ ቤት ብይን ለመስጠት ለጳጉሜ አምስት ቀን 2011 ዓ.ም ቀጠረ፡፡ ኤ.ቢ.ኤች አማካሪ ትናንት ለፌዴራል ከፍተኛ ፍርድ ቤት ጦር ኃይሎች ምድብ ስድስተኛ (ለ) ፍትሐ ብሄር
ቀጥታ
ክስ
ችሎት
አቅርቧል፡፡
ድርጅቱ
የከሰሰው
የከፍተኛ
ትምህርት
አግባብነትና
ጥራት
ኤጀንሲ፣
በተቋሙ
ኃላፊዎችና
ሠራተኞች
የሆኑት፤
ዶክተር
አንዷለም
አድማሴ፣
አቶ
ታምራት
ሞታ፣
አቶ
ታረቀኝ
ገረሱ፣
አቶ
አብይ
ደባይና
አቶ
ሰለሞን
ታደሰን
ነው፡፡
ኩባንያው
ዋናው
ክርክር
ታይቶ
እስኪወሰንለት
ተከሳሾቹ
በስም
ማጥፋት
ተግባሩ
እንዳይቀጥሉና
የስም
ማጥፋቱ
እንዲቆም
ጊዜያዊ
የእግድ
ትእዛዝ
እንዲሰጥለት
ችሎቱን
ጠይቋል፡፡
የከፍተኛ
ትምህርት
አግባብነትና
ጥራት
ኤጀንሲ
በበኩሉ
ተቋሙ
ግዴታውን
እየተወጣ
እንጂ
ስም
እያጠፋ
አለመሆኑን
አመልክቷል፡፡
በብዙሃን
መገናኛም
ያስተላለፈው
በተሰጠው
ወሰን
መሰረት
መሆኑን
ጠቁሟል፡፡ ሊታገድ አይገባም ሲልም ተከራክሯል፡፡ ያቀረበውን ማስረጃ መዝኖ ውሳኔ እንዲሰጥለትም አመልክቷል፡፡ ኤጀንሲው በማስረጃነትም የግል ተቋም ከመንግሥት ተቋም የትብብር ሥራን በተመለከተ የሚሰራው በአዋጅ መሰረት መሆኑን በመጠቆምም፤ በአዋጁ መሰረት መስራቱን ፍርድ ቤቱ እንዲያረጋግጥ በማመልከቻ ጠይቋል፡፡ የትብብር ሥራ እንዲቆም የሳይንስና ከፍተኛ ትምህርት ሚኒስቴር ለሁሉም ዩኒቨርሲቲዎች ሰኔ 27 ቀን 2011 ዓ.ም የላከበትን ደብዳቤ በማስረጃነትም አቅርቧል፡፡ ፍርድ ቤቱም የቀረበለትን ማስረጃ ተመልክቶ ብይን ለመስጠት ለጳጉሜ አምስት ቀን 2011 ዓ.ም ቀጠሮ ሰጥቷል፡፡ መስከረም 26 ቀን 2012 ዓ.ም በዋና ክርክር ክስ ለመስማትና ጥቅምት 24 ቀን 2012 ዓ.ም ደግሞ ክስ ለማዳመጥ ቀጥሯል፡፡ አንደኛ ተከሳሽና የመስሪያ ቤቱ ኃላፊ የሆኑት ተከሳሾቹ ህግን በመተላለፍ በከሳሽ መልካም ስምና ዝና ላይ ላደረሱት ጉዳት በፍ/ብ/ህ/ቁ. 2126 እና 2127 እንዲሁም በሌሎች ለጉዳዩ አግባብነት ያላቸው ህጎች መሰረት የህግ ኃላፊነት ስላለባቸው የከሳሽን መልካም ስም እንዲያድሱ ፣ኪሳራ እንዲከፍሉ ክሱ መቅረቡን ያመለክታል፡፡ አማካሪ ድርጅቱ በስም
ማጥፋት ተግባሩ ምክንያት
ከጅማ ዩኒቨርሲቲ ጋር
ባደረገው ውልና ከሌሎች
አካላት ጋር በሚያከናውናቸው
ሥራዎች ያገኝ የነበረውንና
የሚያገኘውን ገቢ በማጣት
ከፍተኛ ኢኮኖሚያዊ ጉዳት እንደደረሰበትና እንደሚደርስበት፣ ከሌሎች ድርጅቶች ጋርም በሚያከናውናቸው የማማከር፣ የምርምርና ሌሎች ሥራዎች ግምት ውስጥ በማስገባት መልካም ስሙ በተከሳሾች በመጥፋቱ የደረሰበትንና የሚደርስበትን 174
ሚሊዮን ስድስት መቶ ሰላሳ ስድስት ሺ ስምንት መቶ ዘጠና ሶስት ብር ከአርባ ሳንቲም የጉዳት ካሳ እንዲከፍሉትና ጉዳቱ ከእዚህም እንዳይከፋ የእርምት እርምጃዎች እንዲወሰዱ ትእዛዝ እንዲሰጥለት ክሱ መቅረቡን አትቷል፡፡ ትናንት የቀረበው ክስ እንዳመለከተው አማካሪው፣ ተከሳሾች በኤ.ቢ.ኤች ሰርቪስስ ድርጅት መልካም ስም እና ዝና ላይ የፈጸሙትንና እየፈጸሙ ያሉትን የስም ማጥፋት ተግባር ሊቆም ይገባል፡፡ በተለያዩ ማህበራዊ ድረ ገጽና ብዙሃን መገናኛ የሰጡት መግለጫ ተገቢ አይደለም ተብሎ ተከሳሾች መግለጫውን በሰጡባቸው የመገናኛ መንገዶች ሁኔታውን ገልጸው ይቅርታ እንዲጠይቁ እንዲታዘዝም መጠየቁን ክሱ አትቷል፡፡ አማካሪ ድርጅቱ በስም ማጥፋት ተግባሩ የደረሰውንና የሚደርስበትን ከአንድ መቶ ሰባ አራት ሚሊዮን ብር በላይ ተከፍሎ እስከሚያልቅ ድረስ ከሚታሰብ ህጋዊ ወለድ ጋር ታስቦ እንዲከፈለው እንዲወሰንለትም ማመልከቱን ክሱ ያስረዳል፡፡ አማካሪ ድርጅቱ ታህሳስ
23 ቀን 2009 ዓ.ም
ከጅማ ዩኒቨርሲቲ ጋር
ባደረገው የትብብር ስምምነት
ዩኒቨርሲቲው በአዲስ አበባ
ለከፈተው የስልጠና ማዕከል የመማሪያ ክፍሎችን፣ ቢሮዎችን እንዲሁም የቤተ መጻሕፍት፣ የኮምፒዩተር ላብራቶሪ፣ የካፌ፣ የፋይናንስ አስተዳደርና የመሳሰሉ ተያያዥ ድጋፍ ሰጪ አገልግሎቶችንና አስፈላጊ ግብዓቶችን በማቅረብ ላይ መሆኑን አመልክቷል፡፡ ላለፉት ስድስት ዓመታትም አገልግሎቱን ለዩኒቨርሲቲው በማቅረብ የውል ግዴታውን እንደተወጣም ጠቅሷል፡፡ ዩኒቨርሲቲው በሚኒስትሮች ምክር ቤት ደንብ ቁጥር 240/2003 እንደገና የተቋቋመ መሆኑን ያመለከተው ክሱ፤ በማቋቋሚያ አዋጁ አንቀጽ 3 ላይ ዋና ግቢው ጅማ ከተማ ሆኖ በሌሎች ቦታዎች ካምፓስ የማቋቋም ህጋዊ መብት የተሰጠው የመንግሥት የከፍተኛ ትምህርት ተቋም መሆኑን በማመልከትም ከከሳሽ ጋር በትብብር አገልግሎት እየሰጠ የሚገኘውና የአዲስ አበባውን ካምፓስ ከፍተው በዚሁ አግባብና በአዋጅ ቁጥር 650/2001 አንቀጽ 93 መሰረት መሆኑንም አትቷል፡፡ ድርጊቱ ተማሪዎችና ወላጆች በከሳሽ ላይ አመኔታ እንዲያጡ ማድረጋቸውን በመጥቀስም፤ በርካታ ተማሪዎች በተከሳሾች በተፈጸመው የስም ማጥፋት ተግባር ተደናግጠው መልቀቂያ እያቀረቡ እንደሚገኙም አመልክቷል፡፡ ለምዝገባ የተዘጋጁም ስጋትና ጥርጣሬ አድሮባቸው በአዲስ አበባው ካምፓስ የመመዝገብ ሃሳባቸውን መቀየራቸውንም አመልክቷል፡፡አዲስ ዘመን ነሃሴ 30/2011ዘላለም ግዛው 